Diari Oficial de la Generalitat Valenciana


Sumari del DOGV 8751, del 28-02-2020 (2020/1730)

RESOLUCIÓ de 20 de febrer de 2020, de la directora general del Sector Públic i Patrimoni, per la qual es disposa la publicació de les normes de funcionament de la Comissió de Diàleg Social del Sector Públic Instrumental de la Generalitat.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8751

Data del DOGV
:   28-02-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/1730


Data del document
:   20-02-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * legislació
    * accés a la informació
    * organització administrativa
    * transparència administrativa
    * transparència del procés decisori
    * reglament intern

RESOLUCIÓ de 20 de febrer de 2020, de la directora general del Sector Públic i Patrimoni, per la qual es disposa la publicació de les normes de funcionament de la Comissió de Diàleg Social del Sector Públic Instrumental de la Generalitat. [2020/1730]  
Mitjançant Resolució de 17 de febrer de 2017, de la directora general del Sector Públic, Model Econòmic i Patrimoni (DOGV núm. 7985 de 22.02.2017), es va disposar la publicació de l'Acord de creació de la Comissió de Diàleg Social del Sector Públic Instrumental de la Generalitat.  
El punt primer del citat Acord disposa la creació de la Comissió de Diàleg Social del Sector Públic Instrumental de la Generalitat com a òrgan de consulta, debat i participació quant a les qüestions de treball comuns que puguen afectar el conjunt dels ens del sector públic instrumental de la Generalitat.  
Per part seua, el punt cinqué del referit Acord estableix que la Comissió acordarà les normes de funcionament intern.  
En aquest sentit, en la sessió de la Comissió de Diàleg Social del Sector Públic Instrumental, que es va celebrar el 9 de març de 2017, es va acordar l'aprovació d'unes normes de funcionament intern d'aquesta Comissió de Diàleg Social del Sector Públic Instrumental de la Generalitat, el text del qual, que figura com a annex a aquesta resolució, procedeix a publicar-se perquè en prengueu coneixement i efectes.  
  
València, 20 de febrer de 2020.- La directora general del Sector Públic i Patrimoni: Isabel Castelló García.  
  
  
ANNEX  
Normes de Funcionament de la Comissió de Diàleg Social   
del Sector Públic Instrumental de la Generalitat.  
  
La Comissió de Diàleg Social del Sector Públic Instrumental ha sigut creada per Acord de la Generalitat i les organitzacions sindicals de data 21 de juliol de 2016, en el marc de l'Acord de legislatura de la taula general de negociació del personal funcionari, estatutari i laboral de la Generalitat, publicada per Resolució de la Directora General del Sector Públic, Model Econòmic i Patrimoni de data 17 de febrer de 2017 (DOGV de 22.02.2017).  
En el punt Cinqué de l'Acord de creació es disposa que la Comissió acordarà les normes de funcionament intern i, en defecte d'això, serà aplicable la normativa dels òrgans col·legiats de les administracions públiques.  
  
1. Funcionament de la Comissió  
1.1 La composició de la Comissió està regulada en el punt quart de l'Acord de creació de la Comissió de Diàleg Social del Sector Públic Instrumental de la Generalitat sense que s'establisquen suplents, per la qual cosa els titulars podran designar un suplent en cas d'absència o malaltia i, en general, quan concórrega una causa justificada.  
La comissió designarà un secretari que podrà ser membre de la Comissió o una persona al servei de la Conselleria d'Hisenda i Model Econòmic, que assistirà amb veu però sense vot. De cada sessió que celebre la Comissió s'estendrà acta pel secretari que l'elaborarà amb el vistiplau del President i es remetrà a tots els membres, els quals podran manifestar conformitat o objeccions al text.  
1.2 La Comissió es reunirà en sessió ordinària dues vegades a l'any i dins dels vint dies següents a la celebració de la Taula General de Negociació. També podrà realitzar reunions extraordinàries a petició de qualsevol de les parts per a l'anàlisi de situacions especials i/o per al desenvolupament dels treballs que deriven de la pròpia Comissió. Les convocatòries de les sessions les efectuarà el secretari per ordre de la Presidència amb una antelació mínima de dos dies hàbils.  
  
1.3 L'ordre del dia serà elaborat de mutu acord pels membres de la Comissió, a l'efecte de la qual es remetran les propostes a la Presidència de la Comissió amb una antelació mínima de 15 dies hàbils a la convocatòria de cada Comissió.  
1.4. Per a la vàlida constitució de la Comissió a l'efecte de la celebració de sessions i deliberacions es requerirà l'assistència del President i Secretari o en el seu cas dels qui els suplisquen, i la de la meitat almenys, dels seus membres o dels qui els suplisquen.  
1.5. A les sessions podrà ser anomenada una persona amb funcions d'assessorament per cada organització sindical, l'Administració podrà comptar amb un màxim d'assessors equivalent al del total de les organitzacions sindicals, tots ells assistiran, amb veu però sense vot.  
1.6 Règim jurídic: En allò no previst en aquestes normes de funcionament, s'estarà al que es disposa en la Llei 40/2015, d'1 d'octubre, de règim jurídic del sector públic.  
Les presents normes de funcionament van ser aprovades per la Comissió de Diàleg Social del Sector Públic Instrumental de la Generalitat, en la seua sessió de 9 de març de 2017.